તા. ૧૫ જાન્યુઆરી – ૨૦૧૬ ના રોજ નક્કી કરેલ સમય મુજબ ડૉ. પાર્થ ગોલ તથા આ તમામ સભ્યોની ટીમ શ્રી વી. ડી. પારેખ અંધ મહિલા વિકાસ ગૃહ પર પહોંચી હતી. અંધ બાળાઓએ પ્રાર્થના ગીત દ્વારા સમગ્ર સ્પંદન ટીમનું અભિવાદન કર્યું હતું. સંસ્થાની શિક્ષીકા બહેનો દ્વારા પણ સ્પંદન ટીમને શબ્દોથી સત્કારવામાં આવી હતી. ત્યારબાદ સંસ્થાની૧૨૦ બાળાઓને સ્પંદન ટ્રસ્ટના પ્રમુખ ડૉ. પાર્થ ગોલ સહિત સ્પંદન ટીમના મેમ્બરો દ્વારા સાબુ, શેમ્પૂ, ટૂથ પેસ્ટ અને હેર ઓઇલ જેવી ચીજ વસ્તુઓ ભેટમાં આપવામાં આવી હતી.